ཕ་མ་ཡི་གཏམ་སྤྱོད་རེ་རེའི་ཀློང་ནས་བྱིས་པ་ལ་ཤུགས་རྐྱེན་ངང་གིས་འབྱུང་བར་བཅོས་སུ་མེད་ཅིང་།འཚར་ལོངས་ཀྱི་གྲུ་ཚིགས་རེ་རེའི་བར་ནས་གཞན་གྱི་ལད་མོ་བྱེད་པའང་བྱིས་པའི་ཆོས་ཉིད་ཡིན།དེ་བས།བྱིས་པའི་མིག་མདུན་ན་སྤྱོད་པ་བཟང་པོ་རེ་དང་།རྣ་འགྲམ་ན་སྐད་ཆ་བདེན་པ་རེ་བཤད་དེ།བྱིས་པ་ཡ་རབས་ཡོང་བར་འབད་པ་བྱ་རྒྱུ་ནི་ཕ་མའི་འོས་འགན་ཡིན།དེ་ཡང་།བྱིས་པ་ནི་ཁྱིམ་ཚང་ནས་ཡོང་ཞིང་སློབ་གྲྭ་ཡི་གནས་བརྒྱུད་དེ་སྤྱི་ཚོགས་སུ་བསྐྱོད་ཀྱིན་ཡོད་པས།སློབ་གསོ་ཡང་ཁྱིམ་ཚང་ནས་མགོ་བརྩམ་ཞིང་སློབ་གྲྭ་ཡིས་བརྒྱུན་བསྐྱངས་ཏེ།སྤྱི་ཚོགས་ཀྱིས་མཇུག་གྲུབ་པ་ཞིག་བྱེད་དགོས་མོད།ང་ཚོའི་སློབ་གསོ་ལ་མཚོན་ན།ང་ཚོའི་སྤྱི་ཚོགས་ཀྱི་གྲུ་ཟུར་རེ་རེ་དང་ཁྱིམ་ཚང་གི་གོ་ཁ་རེ་རེ་ན་དགོས་པ་དང་བྲལ་ཞིང་དགག་བྱ་དང་ལྡན་པའི་སློབ་གསོའི་གནད་དོན་ཡིད་སྐྱོ་ཞིང་ཡི་མུག་པ་དག་ཀྲོང་ངེར་ལངས་ནས་ཡོད་པ་ཐམས་ཅད་བཤད་ན།འཆད་མཁན་ཁ་ན་ཞིང་ཉན་མཁན་རྣ་སུན་པར་འགྱུར་མོད།དགོས་དབང་གིས་ཅུང་ཟད་བཤད་ན།